Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 1131

a) A mesterképzési szakon végzettek ismerik: – a mai törökországi török nyelvet felsőfokon, – a klasszikus perzsa vagy a klasszikus arab nyelvet olvasási szinten, – a megfelelő vallás- és művelődéstörténeti ismeretanyagot, – az önállóan végzett kutatómunkához szükséges fogalmi és absztrakt gondolkodás elemeit, – az összetett tudományos problémákkal foglalkozó dolgozatok elkészítéséhez szükséges módszertant; továbbá a török filológia szakirányon végzettek: – a török népek és nyelvek diakrón és szinkrón állapotát, – a törökség történetét a kezdetektől napjainkig, – a török nyelvű szövegemlékeket, különös tekintettel a klasszikus oszmánli és keleti-török (turkí) irodalmi és történeti szövegek olvasására, értelmezésére, – a klasszikus török irodalmak (oszmánli, keleti-török, azerí) történetének forrás szintű ismeretanyagát, – az azerí, özbeg, kazak, tatár nyelv valamelyikét olvasási szinten; az oszmán történelem szakirányon végzettek: – az Oszmán Birodalom és a Török Köztársaság történetének elmélyült, forrásszintű ismeretanyagát, – az oszmán-török elbeszélő forrásokat, – az oszmán-török okleveles kútfők készségszintű kezelését.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes